Εβδομάδα Μικρών Βιβλιοπωλείων

Αχ, πόσα χρώματα!
2025-05-28 18:30 (Europe/Athens) | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Η παιδαγωγός Μυρσίνη Καλογεράκη και η εικαστικός Βασιλική Καραπαναγιωτίδου παρουσιάζουν ένα διαδραστικό εργαστήριο εμπνευσμένο από το βιβλίο “Αχ! Ολιβ!” της Λιάν Τσο (εκδ. Μεταίχμιο), που μας θυμίζει ότι η τέχνη δεν έχει όρια. Συνιστούμε τα παιδιά να φοράνε ρούχα που δεν πειράζει να λερωθούν με χρώματα.
Για παιδιά 5+ (Απαραίτητη η δήλωση συμμετοχής)

Το τείχος
2025-05-28 18:30 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
Με αφορμή το παραμύθι “Το τείχος” (εκδ. Susaeta), θα στηθεί ένα δημιουργικό θεατρικό παιχνίδι, στο οποίο τα παιδιά θα εξερευνήσουν θέματα όπως η διαφορετικότητα και ο αυταρχισμός. Μέσα από τη δράση, θα έχουν την ευκαιρία να αναπτύξουν την ενσυναίσθηση και να αντιληφθούν τη σημασία της αποδοχής και της συνεργασίας.
Η θεατροπαιδαγωγός Κωνσταντίνα Αντωνοπούλου θα καθοδηγήσει τα παιδιά με στόχο να εκφραστούν δημιουργικά και να μάθουν μέσα από το παιχνίδι.
Για παιδιά 4+ (Απαραίτητη η δήλωση συμμετοχής)

Τόλμησε να είσαι εσύ
2025-05-28 19:00 | Little Tree Boοks & Coffee, Καβαλλότι 2, Αθήνα, 11742, Ελλάδα
Έλα να γνωρίσεις ή να ξαναθυμηθείς τη μοναδικότητά σου. Με αφετηρία τα βιβλία “Κουμπί είμαι κι εγώ” (εκδ. Key Books) και “Η επτασφράγιστη Βιβλιοθήκη” (εκδ. Διόπτρα), θα ζήσουμε μια κοινή εμπειρία αφήγησης, παιχνιδιού και συναισθηματικής έκφρασης.
Ο Κυριάκος Μούρτζης, δάσκαλος εικαστικών και συγγραφέας,
και ο Άγγελος Λεβέντης, ψυχοθεραπευτής και συγγραφέας, σε περιμένουν.
Για όλες τις ηλικίες

Δευτέρα Παρουσία
2025-05-28 19:00 | Αγράμπελη Books, Ηλιουπόλεως 198 & Προύσσης, Υμηττός, Αθήνα, 17236, Ελλάδα
Με αφορμή το βιβλίο “Δευτέρα παρουσία” (εκδ. Καστανιώτη) η συγγραφέας Τζούλια Γκανάσου θα ανέβει στο καράβι της Αγράμπελης και μαζί, θα συζητήσουμε γεγονότα και καταστάσεις που συμβαίνουν δίπλα μας.

Το βιβλίο είναι εμπνευσμένο από αληθινά γεγονότα που συνέβησαν κατά τη διάρκεια του πολέμου στην Ουκρανία και κατά τη διάρκεια βομβαρδισμών κατοικημένων πόλεων, όπως στη Λωρίδα της Γάζας και σε άλλα σημεία του πλανήτη. Η ιστορία και τα πρόσωπα είναι προϊόντα μυθοπλασίας.

Για ενήλικες

Ο Αστέρης, ο τρομερός βιβλιοφάγος
2025-05-28 19:00 | The Book House, Εθνικής αντιστάσεως 38, Θεσσαλονίκη, 55133, Ελλάδα
Η Νατάσα Μισαηλίδου θα αφηγηθεί το παραμύθι «Ο Αστέρης, ο τρομερός βιβλιοφάγος» (εκδ. Τζιαμπίρη).
Με τη βοήθεια των μικρών μας φίλων, θα δημιουργήσουμε το δικό μας παραμύθι και θα ζωντανέψουμε τις ιστορίες με φαντασία και δημιουργικότητα!
Για παιδιά 6+ (Απαραίτητη η δήλωση συμμετοχής)

Συνάντηση με την συγγραφέα Κλαίρη Θεοδώρου
2025-05-28 19:00 - 20:30 | Ίαμβος βιβλιοπωλείο, Σαλονικιού 4, Χαλκίδα, 34100, Ελλάδα
Η συγγραφέας Κλαίρη Θεοδώρου (εκδ. Ψυχογιός) επισκέπτεται τον Ίαμβο και συνομιλεί με αναγνώστες και αναγνώστριες για τα βιβλία της.
Για ενήλικες

Χαμένες διαδρομές
2025-05-28 19:00 - 20:30 | Η Θέρμη, Καραολή και Δημητρίου 26, Θεσσαλονίκη, 57001, Ελλάδα
Ο συγγραφέας Τάσος Κυριαζής θα μας παρουσιάσει το νέο του βιβλίο με τίτλο «Χαμένες Διαδρομές», (εκδ. Bookstagram).
Θα μιλήσει για το τι τον ενέπνευσε και ποια είναι η σχέση του με τα προηγούμενα βιβλία του.
Για ενήλικες

Μητερικό της Θράκης
2025-05-28 19:00 | Μεσιέ Σαρλό, ΓΙΑΝΝΗ ΑΓΓΕΛΟΥ 3, ΧΑΡΙΛΑΟΥ, Θεσσαλονίκη, 54250, ΕΛΛΑΔΑ
Βίοι και μαρτυρία οσίων και αγίων γυναικών της Θράκης από τους διωγμούς του τρίτου μ.Χ. αιώνα μέχρι την Άλωση της Κωνσταντινούπολης.
Για ενήλικες

Ρόζα Παρκς: Για μια θέση στον κόσμο
2025-05-28 19:00 - 21:00 | Βιβλιοπωλείο γραμμή, Ολύμπου 25, Λάρισα, 41221, Greece
Ανθρώπινα δικαιώματα χωρίς σύνορα!
Με αφορμή το βιβλίο της Χρυσάνθης Τσιαμπαλή “Ρόζα Παρκς, Για μια Θέση στον Κόσμο”, (εκδ. Ψυχογιός), ταξιδεύουμε στις ΗΠΑ.
H μικρή Ρόζα παίζει στην αυλή. Μα φοβάται μην περάσει το παιχνίδι της τα σύνορα του κόσμου της.
• Γιατί πρέπει να προσέχει πώς παίζει η Ρόζα;
• Ποιοι την απειλούν κρυμμένοι μέσα στις λευκές στολές τους;
• Γιατί απαγορεύεται να πάει στο ίδιο σχολείο με τα λευκά παιδιά;
• Και όταν μεγαλώσει, γιατί πρέπει να προσέχει πώς ζει η Ρόζα;
• Τι θα συμβεί όταν κάποια μέρα δεν δώσει τη θέση της στο λεωφορείο σε έναν λευκό επιβάτη;
Ελάτε να γνωρίσουμε τη γενναία Ρόζα Παρκς που τόλμησε να αντισταθεί στον φυλετικό διαχωρισμό!
Για παιδιά 10+

Συνάντηση της Λέσχης Ανάγνωσης Νορβηγικής Λογοτεχνίας
2025-05-28 19:30 | Zatopek, Παναγή Τσαλδάρη 209, Καλλιθέα, Αθήνα, 17676
Στη συγκεκριμένη συνάντηση της Λέσχης Ανάγνωσης Νορβηγικής Λογοτεχνίας του Zatopek, συζητάμε το βιβλίο του Γιενς Μπιέρνεμπου “Καρχαρίες – Ιστορία ενός ναυαγίου”, (εκδ. Μέδουσα).
Για ενήλικες

No Papers - Ζωή χωρίς χαρτιά
2025-05-28 19:30 | γκάρυ. Arts, Books N’ Wines, Γαργηττίων 24, Αθήνα, 11854, Ελλάδα
Με αφορμή την έκδοση του κόμικ “No Papers – Ζωή χωρίς χαρτιά” του Aspalax, (Εκδόσεις του Αύριο), σας προσκαλούμε σε μια συζήτηση με τον δημιουργό γύρω από την αθέατη πλευρά της ζωής στην πόλη.
Τι σημαίνει να υπάρχεις χωρίς χαρτιά;
Αν δεν έχεις διαβατήριο, πιστοποιητικό γέννησης, ιδιοκτησία, μια γλώσσα ή μια πολιτισμική ταυτότητα που αναγνωρίζουν οι άλλοι, πώς αποδεικνύεις την ύπαρξή σου;
Το No Papers καταγράφει τις ιστορίες ανθρώπων που ζουν και εργάζονται στην Αθήνα «αόρατοι», με μόνο αποδεικτικό της ύπαρξής τους τη μαύρη εργασία τους. Μέσα από το σχέδιο και την αφήγηση, αποκαλύπτεται μια σκληρή πραγματικότητα: η εκμετάλλευση, η αορατότητα, η απομόνωση ως αποτέλεσμα μιας κρατικής πολιτικής που εγκλωβίζει ανθρώπους στη φυλακή της νομικής γραφειοκρατίας.
Μια βουτιά στη βιωμένη εμπειρία μεταναστών εργαζομένων και μια πρόσκληση σε διάλογο για όσα (δεν) βλέπουμε γύρω μας.
Για όλες τις ηλικίες

Ανά τον Κόσμο με Ένα Βιβλίο και Μια Κιθάρα!
2025-05-28 20:00 | Βινιέτα, Κανάρη 66, Θεσσαλονίκη, 54453, Ελλάδα
Βάλτε τις φανταστικές σας βαλίτσες και ελάτε στη Βινιέτα για μια αλλιώτικη βόλτα στον κόσμο – με ξεναγούς τις λέξεις και τις νότες!
Πέντε λογοτεχνικοί σταθμοί, πέντε πολιτισμοί, πέντε διαφορετικές ψυχές. Σε κάθε στάση, θα ακούσουμε αποσπάσματα από έργα που κουβαλούν τον ρυθμό, την παράδοση και τη φαντασία του τόπου τους, ενώ η ζωντανή μουσική θα μας βάζει στον παλμό κάθε πολιτιστικής ανάσας.
Κιθάρα: Τηλέμαχος Ρουδινκλής
Φωνή: Βασιλεία Κοντοπούλου
Αφήγηση: Κική Στρατάκη
Για ενήλικες

Road Movie
2025-05-28 20:00 - 22:00 | Λεμόνι, Ηρακλειδών 22, Αθήνα, 11851, Ελλάδα
Το Βιβλιοπωλείο Λεμόνι παρουσιάζει την ατομική έκθεση της εικαστικού Βασιλικής Πανταζή με τίτλο «Road Movie».
24 έργα ζωγραφικής, φιλοτεχνημένα με ακρυλικά, χρωματιστά μολύβια και μαρκαδόρους πάνω σε καμβά, χαρτί και φίλτρα φωτορυθμικού.
«Η κίνησή μας στον χώρο δημιουργεί τον προσωπικό μας χάρτη, αφήνει ίχνη, γράφει ιστορίες και περιέχει συναντήσεις με ανθρώπους, πουλιά, δέντρα, αντικείμενα. Τα έργα που παρουσιάζονται στο Λεμόνι είναι εικόνες που συναντώ σε διαφορετικούς τόπους· εικόνες που συχνά συνδέονται μεταξύ τους, αναδημιουργώντας έναν νέο τόπο. Σαν μια αυτοπροσωπογραφία σε εξέλιξη. Γράφονται ιστορίες που συνδέουν το Παγκράτι με την Εθνική Οδό Αθήνας–Θεσσαλονίκης, την Αίγινα με την οδό Μενάνδρου, την Κερκίνη με την Πανεπιστημίου. Σαν καρέ από ταινία δρόμου.» — Βασιλική Πανταζή
Η έκθεση θα διαρκέσει έως τις 30 Ιουνίου
Για όλες τις ηλικίες

Ανοιξιάτικες βρεφικές αναγνώσεις
2025-05-29 11:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Ο Γάτος Μαουρίτσιο και η Μαρία Γίτσα φτιάχνουν τον κύκλο της ανάγνωσης για τα πολύ μικρά παιδιά και διαβάζουν αγαπημένες ιστορίες .
Για παιδιά 1 έως 2,5 ετών
Για παιδιά 1+ (Απαραίτητη η δήλωση συμμετοχής)

Ζωή στον Άρη
2025-05-29 17:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Με αφορμή το βιβλίο “Ζωή στον Άρη” (εκδ. Κλειδάριθμος) του Jon Agee, το εργαστήριο φιλαναγνωσίας “Μουσική με ένα βιβλίο” ταξιδεύει στον…πλανήτη Άρη!
Θα ζωντανέψουμε την ιστορία με οδηγό τους ήχους και την μουσική μέσα από τον θαυμαστό κόσμο του βιβλίου.
εργαστήριο για παιδιά από 2,5 έως 4 ετών με συνοδό
Κόστος συμμετοχής: 8 ευρώ
Για παιδιά 3+ (Απαραίτητη η δήλωση συμμετοχής)

Το κουτί του Σιλάν
2025-05-29 17:30 | Αστερόπλοιο, ΤΡΑΛΛΕΩΝ 80, Γαλάτσι, Αθήνα, 11146
Μέσω της μεγαλόφωνης ανάγνωσης, της δραματοποίησης και του θεατρικού παιχνιδιού, μπαίνουμε βαθιά στην ιστορία του Σιλάν, της Α. Χαλικιά (εκδ. Ίκαρος). Θα εξερευνήσουμε νέους τρόπους επικοινωνίας, δοκιμάζοντας να συνδεθούμε μέσω της σωματικής έκφρασης και χωρίς λόγια, απομακρυνόμενοι από τους περιορισμούς της γλώσσας, της φυλής ή του χρώματος.
Στο τέλος του εργαστηρίου, θα δημιουργήσουμε το δικό μας “κουτί”, γεμάτο με μοναδικό περιεχόμενο, που θα μας θυμίζει την αξία του διαφορετικού και τη δύναμη της φιλίας.
Κόστος συμμετοχής: 13 ευρώ
Για παιδιά 3+ (Απαραίτητη η δήλωση συμμετοχής)

Το ΑσχηΜόπαπο!
2025-05-29 18:00 | Κουκουμάβλα, ΧΩΡΑ ΠΑΤΜΟΥ, Πάτμος, 85500, Ελλάδα
Η αγαπημένη ιστορία του Χανς Κρίστιαν Άντερσεν, «Το άσχημο παπάκι», ζωντανεύει μέσα από την αφήγηση της Δέσποινας Μελιανού.
Ένα παραμύθι για τη διαφορετικότητα, την αποδοχή και τη δύναμη που κρύβουμε όλοι μέσα μας, ακόμα κι όταν δεν το γνωρίζουμε.
Για όλες τις ηλικίες

Παραμύθια για να Σπάτε Κέφι
2025-05-29 18:00 | Σαΐτα στο Δάσος, Ηρώων Πολυτεχνείου 74, Χαϊδάρι, ΑΘήνα, 12462, Ελλάδα
Θα διαβάσουμε μαζί αποσπάσματα από το βιβλίο «Παραμύθια για να σπάτε κέφι» (εκδ. Κέδρος), σε μια διαδραστική αφήγηση γεμάτη φαντασία και χιούμορ. Τη συνέχεια αναλαμβάνει θεατρολόγος, που θα μας οδηγήσει σε ένα παιχνίδι θεατρικής έκφρασης και φανταστικού αυτοσχεδιασμού, εμπνευσμένο από τον κόσμο του Ροντάρι.
Με τη θεατρολόγο Λήδα Κοζάκη.
Για παιδιά 6+

Μια πόλη σκοτεινή, μια πόλη για όλους
2025-05-29 18:00 | Βινιέτα, Κανάρη 66, Θεσσαλονίκη, 54453, Ελλάδα
Με αφορμή το βιβλίο “Σκοτεινούπολη” (εκδ. Κλειδάριθμος) η θεατρολόγος Δανάη Τανίδου θα μας αφηγηθεί ιστορίες για μια πόλη διαφορετική!
Μια πόλη γκρίζα που ψάχνει το φως της!
Μια απολαυστική ιστορία για την αποδοχή και τη διαφορετικότητα, γεμάτη συμβολισμούς!
Για παιδιά 4+ (Απαραίτητη η δήλωση συμμετοχής)

Επιρροή στον Ενεστώτα
2025-05-29 18:00 - 20:00 | Οκτάνα, Ισαύρων 8, Θεσσαλονίκη, 54622, Ελλάδα
Τα πάντα έχουν μια επιρροή στον ενεστώτα μας, όπως και οι παρελθοντικοί χρόνοι στο τώρα μας. Η γραφή προσφέρεται σαν ένα μέσο έκφρασης του εσωτερικού με τη χρήση τεχνικών που εστιάζουν στο παρόν.
Το εργαστήριο συνδυάζει τεχνικές θεραπευτικής/ εκφραστικής γραφής όπως και τη βιωματική αφήγηση.
Στην πρώτη συνάντηση θα προσπαθήσουμε να ανακαλύψουμε τι μας απασχολεί, γιατί θέλουμε να γράψουμε.
Την επόμενη μέρα, αφού μας έχουμε αφουγκραστεί, θα επιχειρήσουμε να μετατρέψουμε τα ευρήματα σε ένα λογοτεχνικό κείμενο – ποίημα ή πεζό, έμμετρο ή ελεύθερο, με ροή ή χωρίς.
Χωρίς τους άλλους δεν έχει πλάκα, ελάτε να το ζήσουμε.
Το εργαστήριο θα πραγματοποιηθεί σε δυο συναντήσεις με διαφορετική διάρκεια: ΠΕΜ 29/5 6 με 8μ.μ. // ΠΑΡ 30/5 5 με 9 μ.μ.
Για ενήλικες (Απαραίτητη η δήλωση συμμετοχής)

Παίζοντας με τα βιβλία
2025-05-29 18:00 | PsalidiXarti.gr, Φιλίππου 30, Δράμα, 66100, Ελλάδα
Ένα απόγευμα πασπαλισμένο με την μαγεία των παιδικών βιβλίων!
Θα διαβάσουμε βιβλία, θα ζωγραφίσουμε γνωστούς και άγνωστους ήρωες και θα κάνουμε χειροτεχνίες!
Για όλες τις ηλικίες

Ζωγραφίζουμε τον κόσμο
2025-05-29 18:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Με οδηγό τη φαντασία πειραματιζόμαστε εικαστικά με διάφορα υλικά και τεχνικές. Εμπνεόμαστε και ζωγραφίζουμε στον τοίχο του βιβλιοπωλείου μας.
Για παιδιά 4+ (Απαραίτητη η δήλωση συμμετοχής)

Η ζωή των φυτών
2025-05-29 19:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
Οι Ακυβέρνητες Πολιτείες παρουσιάζουν:
Η ζωή των φυτών // Μια μεταφυσική της κράσης // Emanuele Coccia // εκδόσεις Periplaneta
Πέμπτη 29 Μαΐου 19:00
Ακυβέρνητες Πολιτείες (Αλ. Σβώλου 28 – Θεσσαλονίκη)
Ομιλίες:
Ίρια Γραμμένου
Χρήστος Πάλλας, εκδόσεις Periplaneta
Συντονισμός:
Θωμάς Καραγιάννης, Ακυβέρνητες Πολιτείες
Για ενήλικες

Μισώ/λατρεύω τα βιβλία
2025-05-29 19:00 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
Θα διαβάσουμε μια ιστορία για την απόλαυση της ανάγνωσης, το ταξίδι της μεταμόρφωσης ενός νέου αναγνώστη και την καλλιέργεια της αναγνωστικής κουλτούρας στα παιδιά.
Μέσα από τη δραστηριότητα, τα παιδιά θα έρθουν σε επαφή με τη μαγεία των βιβλίων και θα ανακαλύψουν τη χαρά της ανάγνωσης.
Στη συνέχεια, θα ακολουθήσει ένα εικαστικό εργαστήρι, όπου θα εκφράσουν δημιουργικά τις εντυπώσεις τους και θα ενισχύσουν τη σύνδεσή τους με την ιστορία μέσα από τη ζωγραφική και τη χειροτεχνία.
Για παιδιά 4+ (Απαραίτητη η δήλωση συμμετοχής)

Το πιο σημαντικό ταξίδι
2025-05-29 19:00 | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Η ψυχολόγος Καλλιόπη Εμμανουηλίδου παρουσιάζει το νέο της βιβλίο, “Το πιο σημαντικό ταξίδι” (εκδ. Μεταίχμιο), και σας προσκαλεί σε ένα ταξίδι αυτογνωσίας και επούλωσης στον κόσμο του ψυχικού τραύματος.
Για ενήλικες

Η οργή του Θεού
2025-05-29 19:00 | Maria’s Little Bookstore, Αγίων Πάντων 74, Καλλιθέα, 17671, Ελλάδα
Με αφορμή το βιβλίο “Η οργή του Θεού” (εκδ. Ελκυστής) η συγγραφέας Ιωάννα Σερίφη θα παρουσιάσει το πρώτο της βιβλίο της στο χώρο του καφέ Ηλιόπετρα, που βρίσκεται ακριβώς δίπλα στο βιβλιοπωλείο.
Για ενήλικες

Αγαπημένα βιβλία, αγαπημένες στιγμές
2025-05-29 19:00 - 20:30 | Little Tree Boοks & Coffee, Καβαλλότι 2, Αθήνα, 11742, Ελλάδα
Ποια είναι τα αγαπημένα μας βιβλία, ποια μας επηρέασαν και ποια μας έκαναν να αγαπήσουμε τη λογοτεχνία και τη συγγραφή; Ποια ήταν αυτά τα βιβλία που έδωσαν την αφορμή για εξερεύνηση σε βιβλία και βιβλιοθήκες, σε ιστορίες απίθανες, μα αληθινές και αληθινά απίθανες!
Συγγραφείς μοιράζονται τις σκέψεις τους, τις αναμνήσεις τους και στιγμές που αφορούν τη λογοτεχνία, τόσο ως αναγνώστες, όσο και ως συγγραφείς. Σας περιμένουμε σε μια συζήτηση με συγγραφείς, για αυτά και άλλα απρόσμενα και μοιραστείτε μαζί μας και τα δικά σας αγαπημένα.
Συμμετέχουν (αλφαβητικά):
Βασίλης Κιμούλης (Όνειρο Αληθινό / εκδ. Αιώρα, View master / εκδ. Σαιξπηρικόν, Γκανιάν / εκδ. Λογότυπο)
Γλυκερία Πατραμάνη (Χοσάφι / εκδ. Το Ροδακιό)
Δημήτρης Αγγέλης (Τελετουργίες / εκδ. Μωβ Σκίουρος)
Ελευθερία Απατζίδου (Τελετουργίες / εκδ. Μωβ Σκίουρος)
Ιωάννα Ντούμπρου (Αρκτικός, Βορινή παραλία / εκδ. Πατάκης)
Για όλες τις ηλικίες

Συνέντευξη με τον συγγραφέα Δημήτρη Μαμαλούκα
2025-05-29 19:30 | Μονόκλ, Φειδίου 11, Αθήνα, 10678, Ελλάδα
Οι συναντήσεις με συγγραφείς, ποιητές και μεταφραστές συνεχίζονται στο Βιβλιοπωλείο Μονόκλ!
Πέμπτη 29 Μαΐου
Καλεσμένος μας ο συγγραφέας Δημήτρης Μαμαλούκας.
Ο συγγραφέας-δημοσιογράφος Νικόλας Περδικάρης θα συνομιλήσει μαζί του, με θέμα τα βιβλία —και όχι μόνο.
Η συνέντευξη θα πραγματοποιηθεί στον χώρο του βιβλιοπωλείου, παρουσία κοινού.
Για όλες τις ηλικίες

Αποχαιρετισμός στην Άνοιξη
2025-05-30 10:30 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Εκπαιδευτική δράση για παιδιά.
Δημιουργούμε σελιδοδείκτες και φτιάχνουμε το δικό μας μικρό βιβλίο, εμπνευσμένοι από τα χρώματα και τις εικόνες της άνοιξης.
Για παιδιά 3+

(Μισώ)Λατρεύω τα βιβλία
2025-05-30 18:00 | Σαμιαμύθι, Αποκορώνου 152 και Εφέδρων Πολεμιστών, Χανιά, 73100, Ελλάδα
Με αφορμή το ξεχωριστό βιβλίο «Μισώ – Λατρεύω τα βιβλία» της Mariajo Illustrajo (εκδ. Μικρή Σελήνη), η παιδαγωγός και συγγραφέας κ. Ζωηρή μας αφηγείται μια ιστορία για τη μαγεία που κρύβουν τα βιβλία – μαγεία ικανή να μας ταξιδέψει πέρα από γεωγραφικά, χρονολογικά και κοινωνικά σύνορα.
Μέσα από την αφήγηση, το παιχνίδι και μια δημιουργική κατασκευή, τα παιδιά θα ανακαλύψουν ότι τα βιβλία ενώνουν τους ανθρώπους και γκρεμίζουν κάθε πραγματικό ή φανταστικό εμπόδιο.
Για παιδιά 3+
